Taideahtaajat

Taideahtaajat on vuosina 1992-1996 toiminut Kotkalainen kuvataideryhmä. Sen muodostivat valokuvataiteilija Juha Metso, taidemaalari Timo Mähönen ja kuvanveistäjä Heimo Suntio. Taideahtaajien teoksia on useiden taidemuseoiden kokoelmissa. Ryhmä oli Fotofinlandian finalisti 1996 ja se teki myös videotaidetta ja performansseja.

Erkki Pirtola totesi 1990-luvun puolivälissä, että Taideahtaajat-ryhmän vetovoima piili sen humoristisessa kuvastossa, tavassa tehdä paikallisuudesta kumpuavaa nykytaidetta ja kyvyssä käsitellä yhteiskunnallisia epäkohtia. 

Pirtola kirjoitti: ”He ovat tavallaan taiteemme Kummeli, junttinerokkaalla tavalla taide-elämämme käyttäytymiskaavoja ja arvoja parodioiva ryhmä”.

Palkintoja 
 Kymenläänin kulttuuripersoonat 1992
 Kymenläänin taidetoimikunnan palkinto 1992
 Fotofinlandia finalistit 1996

Teoksia kokoelmissa 
 Suomen valtio
 Helsingin kaupungin taidemuseo
 Lappeenrannan taidemuseo
 Imatran taidemuseo
 Kotkan kaupunki

Lähteet

Aiheesta muualla 
 Timo Mähösen kotisivut 
 Juha Metso Kuvataiteilijamatrikkelissa
 Juha Metson kotisivut
 Juha Metso kertoo Taideahtaajista 
 Riitta Raatikainen avaa Juha Metson näyttelyn
 

Suomalaiset taiteilijaryhmät